陳嘉樺愛子7歲生日 1暖男舉動勁窩心
2024年04月14日 12:01
東網電視
更多新聞短片
台灣女團S.H.E成員陳嘉樺(Ella),出道多年嘅佢人氣仍高踞不下,並不時透過社交網同粉絲分享生活點滴嘅佢,日前亦特別發文祝賀囝囝「勁寶」嘅7歲生日道:「親愛的勁寶!生日快樂!爸爸媽媽真的好愛你!」並晒出自己同囝囝喺公園玩嘅日常照,只見身穿白Tee戴Cap帽嘅勁寶,身高已經明顯高到去Ella胸前,其中一張Ella頑皮倒掛喺單槓上嘅相,更睇得出勁寶人仔細細,已經有一顆暖男嘅心。
對於仔仔嘅生日,Ella亦許愿道:「爸爸媽媽真的好愛你,你的存在一直提醒着我們,愛很簡單、很直接,不需要任何條件,愛你就是你,愛我就是我,時間很快,一下子就七歲了,但我知道我們永遠都會這麼相愛,沒有時間和空間的限制,謝謝你來到我們家,謝謝你在茫茫宇宙裏找到我,媽媽要哭了!」